《端孺籴米龙川得粳糯数十斛》
宋代·唐庚

倒拔孤舟入瘴烟，归来百斛泻丰年。炊香未数神江白，酿滑偏宜佛迹泉。

饱去定知频梦与，醉中何至便妨禅。凭君为比长安米，看直公车牍几千。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。